|  |  |
| --- | --- |
| **POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA**  **NACRTU PRIJEDLOGA ODLUKE O VISINI PAUŠALNOG POREZA PO KREVETU**  **ODNOSNO PO SMJEŠTAJNOJ JEDINICI U KAMPU ODNOSNO SMJEŠTAJNOJ**  **JEDINICI U OBJEKTU ZA ROBINZONSKI SMJEŠTAJ** | |
| RAZLOZI DONOŠENJA AKTA | Razlog donošenja **Odluke o visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj** sadržan je u odredbama Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23 i 152/24). Kako bi se omogućilo povećanje fiskalne autonomije jedinica lokalne samouprave u poreznim prihodima i smanjila ovisnost gradova i općina o prijenosima sredstava od države, Hrvatski sabor je dana 24. prosinca 2024. godine donio Zakon o izmjenama i dopunama Zakona o porezu na dohodak („Narodne novine“ broj 152/24).  Odlukom o paušalnom oporezivanju djelatnosti iznajmljivanja i organiziranja smještaja u turizmu u Općini Brinje („Županijski glasnik“ Ličko-senjske županije br. 31/23) propisan je godišnji iznos od 19,91 eura za iznajmljivanje stanova, soba i postelja putnicima i turistima po smještajnoj jedinici u kampu.  Izmjenom i dopunom Zakona o porezu na dohodak visina paušalnog poreza propisana je u rasponu od 30,00 do 150,00 eura za III. kategoriju u kojoj je Općina Brinje razvrstana prema indeksu turističke razvijenosti, u odnosu na prethodnu godinu. Prijedlog je najniža visina od 30,00 eura u propisanom rasponu čime bi se omogućilo poreznim obveznicima najniža stopa poreza, a s ciljem poboljšanja i povećanja turističke ponude. |
| CILJEVI PROVOĐENJA SAVJETOVANJA | Cilj provođenja savjetovanja sa zainteresiranom javnošću je upoznavanje javnosti sa nacrtom prijedloga **Odluke o visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj** te prikupljanje mišljenja, primjedbi i prijedloga, kao i eventualno prihvaćanje zakonitih i stručno utemeljenih mišljenja, primjedbi i prijedloga. |
| ROK ZA PODNOŠENJE MIŠLJENJA, PRIMJEDBI I PRIJEDLOGA | Rok za podnošenje mišljenja, primjedbi i prijedloga je od 10. siječnja do 10. veljače 2025. godine. |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA | Mišljenja, primjedbe i prijedlozi mogu se dostaviti poštom na adresu: Općina Brinje , Jedinstveni upravni odjel, Frankopanska 35, 53260 Brinje ili na e-mail adresu: ured-nacelnika@brinje.hr |
| Sukladno odredbama članka 11. Zakona o pravu na pristup informacijama („Narodne novine“, broj 25/13, 85/15, 69/22) izrađivač nacrta akta, nakon provedenog postupka savjetovanja sastavlja izvješće u kojem su sadržane prihvaćene ili neprihvaćene primjedbe i prijedlozi iz savjetovanja te ga objavljuje na službenoj stranici. | |